कानपुर। बॉलीवुड में अपने फैशन और स्टाइलिस्ट लुक के लिए पहचानी जाने वाली सोनम कपूर 9 जून, 1985 में जन्मी थीं। बॉलीवुड में फिल्म सांवरिया से रणबीर कपूर के साथ डेब्यू करने वाली सोनम आज 33 साल की हो गई हैं। सोनम का ये जन्मदिन उनके लिए काफी खास है क्योंकि शादी के बाद ये उनका पहला बर्थडे होगा जो वो अपने पति आनंद आहूजा के साथ मनाएंगी। वैसे भी सोनम और आनंद शादी के बाद से एक दूसरे को ज्यादा वक्त नहीं दे पाए हैं। अब सोनम के जन्मदिन के बहाने ही सही दोनों एक दूसरे के साथ प्यार भरे पल तो बिता पाएंगे। दरअसल शादी के तुरंत बाद सोनम कांस फिल्म फेस्टीवल में बिजी रहने लगी थीं और फिर सोनम 'वीरे दी वेडिंग' के प्रमोशन में व्यस्त हो गईं।